李日昇

李日昇係香港男演員，以前做過香港童星。

簡歷 
李日昇喺聖公會德田李兆強小學、英華書院同香港兆基創意書院度畢業，阿媽係出名嘅粵劇演員傲雪瑩。佢六歲出道，成日演杜琪峯啲戲，亦都做過好多香港電台教育電視節目同無綫電視劇。

李日昇曾經諗過放棄唔做演員，去考消防員，但畀黃浩然點醒之後，就入咗2013年第27期無綫電視藝員訓練班。2016年，好多人讚佢喺《城寨英雄》裡面做「王小智」表現唔錯。2018年又喺《棟仁的時光》入面扮亞氏保加症患者「鍾尚正」一樣畀網民讚。另外，佢畫水墨畫好勁，得閑嗰陣會教吓啲小朋友；依家重同郭子豪、關梓陽、譚坤倫一齊做埋九龍灣 Goji Studio 嘅健身教練。

2020年4月，李日昇喺自己嘅Instagram頁出Post寫咗己亥逆權運動嘅口號「光復香港，時代革命」，係頭一位現職無綫藝員有咁明顯嘅表態，引起正反兩方網民分別力撐同圍剿，結果佢就同無綫電視唔再續約。

参考

- 舊戶口

童星の家 - 李日昇

日昇
香港電視男演員
香港電影男演員
香港基督徒
前無綫電視男藝員
英華書院舊生
香港兆基創意書院舊生